Rui Costa
Rui Manuel Cezar Kosta (; rođen 29. marta 1972, u Amadori), poznatiji kao Rui Kosta, je bivši portugalski fudbaler koji je trenutno sportski direktor portugalskog prvoligaša Benfike. Svojevremeno je bio jedan od najboljih igrača sredine terena svoje generacije. 2004-e, na ceremonji u Londonu, povodom stogodišnjice Svetske fudbalske organizacije (FIFA), Pele je sastavio spisak sa 100 najboljih živih igrača svih vremena, i Rui Kosta se našao na njemu.

Klupska karijera 
Kada je bio dečak Rui je došao na probu u Benfiku, i samo deset minuta treninga je bilo potrebno portugalskoj legendi Euzebiju da uoči nesvakidašnji talenat. Sve do 1990. igrao je za mlađe kategorije Banfike. Zatim je celu sezonu bio poslat na kaljenje u Fafe.

1991. nakon osvajanja Svetkog prvenstva za mlade sa selekcijom Portugala, vraća se u Benfiku. U kojoj je imao odlične 3 sezone u kojoj osvaja Portugalski kup 1993, i Prvu ligu 1993/94.

Fiorentina 
Posle treće sezone provedene u Benfici, Fiorentina nudi oko 6 miliona € za mladog veznjaka, što je za to vreme bilo pozamašna suma novca. Pošto je Benfika bila u finansijskim problemima, Rui prelazi na Apenine. 

Igrajući za Fiorentinu postao je jedan od najboljih igrača sredine terena u Seriji A, i svake godine je dovođen u vezu sa drugim klubovima, ali Artemio Franki napušta tek u sezoni 2001/02. nakon bankrota Fiorentine.

Milan 
Fatih Terim u sezoni 2001/02. napušta Fiorentinu i postaje trener Milana a sa sobom dovodi Rui Kostu u transferu vrednom oko 30 miliona funti, čineći ga tako najskupljim transferom Milana u istoriji. U Milanu je igrao pet sezona i ostavio je trag u tom timu. I za to vreme osvaja Seriju A, Kup Italije, Superkup Italije, Ligu šampiona, Evropski superkup.

Povratak u Benfiku 
Na kraju sezone 2005/2006, Rui se vraća u Benfiku, klub u kome je ponikao sa namerom da u njemu završi karijeru. 11. maja 2008. je odigrao svoju poslednju utakmicu pre nego što je obelodaio da se povlači iz aktivnog igranja fudbala.

Nakon povlačenja, Rui Kosta je dobio mesto mesto sportskog direktora kluba i tu ulogu do dan danas sa uspehom obavlja.

Reprezentacija 
Rui Kosta je bio član vema uspešne Portugalske reprezentacije s kraja 20-og i početkom 21-veka. Učestvovao je u prolasku Portugalaca do četvrtfinala EURA 1996, polufinala EURA 2000. i finala EURA 2004. gde je dao značajan doprinos, ali ni on nije uspeo da pomogne Portugalu da se popne na Evropski tron.

Za vreme svoje reprezentativne karijere Rui je uspeo da sakupi 94 nastupa i postigne 26 golova.

Statistika karijere

Trofeji i nagrade 
4. marta 2004, na ceremonji u Londonu, povodom stogodišnjice Svetske fudbalske organizacije (FIFA), Pele je sastavio spisak sa 100 najboljih živih igrača svih vremena. Rui Kosta se našao na njemu, zajedno sa svojim zemljacima Euzebiom i Luisom Figom.

Benfika 
 Portugalsko prvenstvo: 1
 1994.
 Portugalski kup: 1
 1993.

Fiorentina 
 Italijanski kup: 2
 1996, 2001.
 Italijanski Super kup: 1
 1996.

Milan 
 Liga Šampiona: 1
 2003.
 Evropski Super Kup: 1
 2003.
 Italijansko prvenstvo: 1
 2004.
 Italijanski Super kup: 1
 2004.
 Italijanski kup: 1
 2003.

Portugal 
 Svetsko prvenstvo u fudbalu do 20. godine: 1
 1991.

Pojedinačne nagrade 
 1996, 2000 - Izabran u idelanu postavu Evropskog prvenstva

 2004 - Imenovan u FIFA 100

 2007 - Benfikin igrač godine

Spoljašnje veze 

Profil na portugoal.net  

Fudbaleri ili nogometaši Benfice
Fudbaleri ili nogometaši Fiorentine
Fudbaleri ili nogometaši Milana
Portugalski fudbaleri